Κάρυ θαλασσινό
Εξωτική ψαροφαγία για απαιτητικούς ουρανίσκους.
600 γρ. φιλέτα λευκόσαρκου ψαριού, σε κομμάτια μεγέθους μπουκιάς, 12 μέτριες γαρίδες, αποφλοιωμένες, 1 κονσέρβα κρέμα καρύδας, 1 κουτ. γλυκού μουστάρδα Maille au miel (με μέλι), 1 κουτ. γλυκού μουστάρδα Maille Dijon originale, 1 ξερό κρεμμύδι, σε ψιλά καρέ, 1 κουτ. γλυκού κάρυ, καυτερό ή ήπιο, 1 κουτ. γλυκού κουρκουμάς, 1 πιπερίτσα τσίλι, ψιλοκομμένη, 1 φρέσκο κρεμμυδάκι, ψιλοκομμένο, 2 κουτ. σούπας σησαμέλαιο, 1 κουτ. σούπας σόγια σος, αλατοπίπερο κατά βούληση
Για να φτιάξουμε κάρυ θαλασσινό, ξεκινάμε ζεσταίνοντας το σησαμέλαιο σε δυνατή φωτιά και σοτάρουμε το ξερό κρεμμύδι μέχρι να μαλακώσει λίγο, για 4 - 5 λεπτά.Προσθέτουμε το τσίλι και τα μπαχαρικά και σοτάρουμε για άλλο 1 λεπτό. Στη συνέχεια, ρίχνουμε τις μουστάρδες, τη σόγια σος και το γάλα καρύδας, μετριάζουμε τη φωτιά και μαγειρεύουμε για περίπου 8 - 10 λεπτά, μέχρι να δεσει λίγο η σάλτσα.Προσθέτουμε τα κομμάτια του ψαριού και τις γαρίδες και μαγειρεύουμε για άλλα 3 - 4 λεπτά ή μέχρι να γίνουν χωρίς να στεγνώσουν.Στο τέλος, προσθέτουμε το φρέσκο κρεμμυδάκι, κάνουμε ένα ανακάτεμα, αλατοπιπερώνουμε κατά βούληση και αποσύρουμε.Σερβίρουμε το ζουμερό κάρυ με λευκό αρωματικό ρύζι (π.χ. μπασμάτι ή τζάσμιν).
Γαρίδες,Ψάρι